**Tisztelt Szülő/Törvényes képviselő!**

Tekintettel a veszélyhelyzet kihirdetéséről szóló 40/2020. (III. 11.) Korm. rendeletre, az általános iskolai beiratkozás folyamata a 2020/2021. tanítási évre vonatkozóan az emberi erőforrások minisztere 7/2020. (III. 25.) EMMI határozata alapján történik.

Jelen tájékoztató levelünk a 2020/2021. tanévre történő általános iskolai beiratkozással kapcsolatos fontos szülői feladatokat tartalmazza. Kérjük, figyelmesen olvassa el!

Felhívjuk figyelmét, hogy amennyiben gyermekét a **lakóhely szerinti körzetes általános iskolába szeretné beíratni**, **akkor az intézmény felé csak a szándék** **megerősítése** szükséges a megadott időpontban, ebben az esetben a beiratkozás automatikusan megtörténik.

Amennyiben másik intézményt választanak, akkor **kell benyújtani jelentkezési kérelmet a kiválasztott iskolába,** szintén a megadott időpontban.

A veszélyhelyzetre való tekintettel kérjük, hogy gyermeke általános iskolai beíratását **lehetőség szerint online módon** intézze a **KRÉTA rendszer e-Ügyintézési felületén keresztül**, amelyet a <https://eugyintezes.e-kreta.hu/kezdolap> elérhetőségen talál meg.

**A beiratkozás szakaszai:**

A beiratkozás **két szakaszban** történik:

1. A beiratkozás **első szakasz**ában **2020. április 6. 0:00 óra és 2020. április 24. 24:00 óra között** azok a szülők/törvényes képviselők adhatják le beiratkozási kérelmeiket, akik

* **nem állami fenntartású általános iskolába, vagy**
* **állami fenntartású, de körzettel nem rendelkező általános iskolába** kívánják gyermeküket beíratni.

1. A beiratkozás **második szakasz**ában **2020. április 28. 0:00 óra és 2020. május 15. 24:00 óra között** azok a szülők/törvényes képviselők végezhetik el a beiratkozással kapcsolatos ügyintézésüket, akik gyermeküket:

* **olyan körzettel rendelkező általános iskolába kívánják beíratni, amely azonban nem a gyermek lakóhelye/életvitelszerű tartózkodási helye szerinti körzetes általános iskola.**
* **a gyermek lakóhelye/életvitelszerű tartózkodási helye szerinti körzetes általános iskolába kívánják beíratni.**

Minden olyan tanuló 2020. április 28-án automatikusan felvételre kerül a lakóhelye, tartózkodási helye szerinti körzetes általános iskolába, aki nem nyert felvételt az első szakaszban, illetve nem adta be a jelentkezését más általános iskolába.

Ebben a szakaszban **szükséges megerősíteni azon gyermekek jelentkezését, akiket a szülők/törvényes képviselők a lakóhely szerinti körzetes általános iskolába szeretnének beíratni.**

Az **online felületen** (<https://eugyintezes.e-kreta.hu/kezdolap>) a gyermekek körzetes iskolába való beíratási szándékának megerősítése úgy történik, hogy a gyermek azonosításához szükséges adatok megadása után megjelölik az intézményt.

**A beiratkozáshoz kapcsolódó**an az alábbi **dokumentumok**ra van szükség, melyeknek bemutatása a jelenlegi helyzetre tekintettel elegendő, ha csak a 2020/21-es tanév első napján történik meg.

* A gyermek személyazonosságát igazoló hatósági igazolvány
* A gyermek nevére kiállított TAJ kártya
* A gyermek nevére kiállított lakcímet igazoló hatósági igazolvány
* Nyilatkozat az életvitelszerű ott lakásról
* Nyilatkozat a közös szülői felügyeleti jog gyakorlására vonatkozóan

**Online jelentkezés esetén a felületre fel lehet tölteni a dokumentumok másolatát**, **személyes megjelenés esetén pedig kérjük bemutatni, illetve átadni az intézményi ügyintézőnek**.

A 7/2020. (III. 25.) EMMI határozat alapján az **online beiratkozás esetén** **az eredeti iratok bemutatására a 2020/2021. tanév első napján kerül sor**.

Az **életvitelszerű ott lakásra és a közös szülői felügyeleti jog gyakorlására vonatkozó nyilatkozatokat**

* - elektronikus beiratkozás esetén: a KRÉTA e-Ügyintézés felületén - az adatok megadását követően - az „Előnézet” ikonra kattintva tudja letölteni és aláírást követően fel tudja tölteni a rendszerbe;
* személyes megjelenéssel történő beiratkozás esetén a formanyomtatványokat az intézmény biztosítja.

**Felhívjuk a figyelmet, hogy iskolánk esetében:**

**Az első szakaszban, 2020. április 6. 0:00 óra és 2020. április 24. 24:00 óra között** **van lehetőség a beiratkozás folyamatának ügyintézésére azon tanulóknál, akiknél intézményünk:**

**- a gyermek lakóhelye/életvitelszerű tartózkodási helye szerinti nem körzetes általános iskola, DE a szakértői bizottság(ok) által kijelölt intézmény**

**A második szakaszban, 2020. április 28. 0:00 óra és 2020. május 15. 24:00 óra között** **van lehetőség a beiratkozás folyamatának ügyintézésére azon tanulóknál, akiknél intézményünk:**

* **a gyermek lakóhelye/életvitelszerű tartózkodási helye szerint a körzetes intézmény, illetve**
* **a gyermek lakóhelye/életvitelszerű tartózkodási helye szerint nem körzetes, de felvételét ennek ellenére az intézménybe kérik.**

Amennyiben az elektronikus úton történő beiratkozás az Ön számára nem megoldható, intézményünk lehetőséget biztosít a **személyes ügyintézés**re is.

Tájékoztatjuk, hogy személyes megjelenéssel történő beiratkozás esetén a járványügyi helyzettel összefüggésben bevezetett **fokozott óvintézkedésekkel kell számolni**.

**Amennyiben a kedves Szülő nem tudja megoldani a digitális beiratkozást,abban az esetben**  i**skolánkban a jelentkezések személyes benyújtására naponta (hétfőtől – csütörtökig) 8 -16 óráig, pénteken pedig 8 - 12 óráig van lehetőség.**

**Figyelembe véve a Szülők munkaidejét is április 29-én szerdán 8 -18 óráig lesz lehetőségük a gyermeküket személyesen beíratni az általános iskolába.**

**Megkérünk mindenkit, hogy gyermeke nélkül érkezzen!**

**Elérhetőségeink:**

**e-mail cím:** [**becseiskola@gmail.com**](mailto:becseiskola@gmail.com)

**telefonszám: 06-24/513-520 vagy 06-24/513-521**

**az iskola honlapja: www. becseisuli.hu**

Felhívjuk figyelmét, hogy a két szakaszban történő beiratkozás során a második szakaszban **csak egyetlen** **általános iskolába kérheti gyermeke felvételét**.

A körzetes iskolák listáját a <https://kir.hu/KIR2_KORZET_3h/Pub/Index> oldalon találhatja meg.

A Szigetszentmiklósi, illetve a Ráckevei Járásban található állami fenntartású iskolák körzeteiről tájékozódhat továbbá az iskolai honlapokon, valamint az alábbi oldalon is: <https://kk.gov.hu/altalanos-iskolai-felveteli-korzethatarok-2020-21-tanevben>

Az életvitelszerű ott lakásra és a közös szülői felügyeleti jog gyakorlására vonatkozó nyilatkozatok letölthetők az iskola honlapjáról, valamint a Szigetszentmiklósi Tankerületi Központ honlapjáról is <https://kk.gov.hu/hirek-szigetszentmiklosi>

Együttműködésüket megköszönve:

Raffay Béla

intézményvezető